REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/379-21

9. septembar 2021. godine

B e o g r a d

ZAPISNIK

SA 37. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 9. SEPTEMBRA 2021. GODINE

Sednica je počela u 13,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao dr Aleksandar Martinović, predsednik Odbora.

Sednici su prisustvovali članovi Odbora: Adam Šukalo, Dragana Barišić, Branimir Spasić, Darko Laketić, Luka Kebara, Ivana Nikolić, Miroslav Kondić, Nebojša Bakarec, Sandra Božić i Branimir Jovanović.

Sednici su prisustvovali zamenici članova Odbora: Violeta Ocokoljić, zamenik Veroljuba Matića, člana Odbora, Nina Pavićević zamenik Uglješe Markovića, člana Odbora i Željko Tomić, zamenik Marine Raguš, člana Odbora.

Sednici nisu prisustvovali članovi Odbora: Veroljub Matić,Đorđe Milićević, Đorđe Milićević, Uglješa Marković, Marina Raguš, Mira Petrović i Šaip Kamberi.

Na predlog predsednika, Odbor je većinom glasova utvrdio sledeći:

D n e v n i r e d:

- usvajanje zapisnika sa 26. i 36. sednice Odbora -

1. Razmatranje zahteva Maje Gojković, potpredsednice Vlade i ministarke kulture i informisanja, za davanje pozitivnog mišljenja za obavljanje druge javne funkcije (21 Broj 02-1417/21 od 4. avgusta 2021. godine);

2. Razmatranje zahteva Dubravke Kralj, narodne poslanice, za ostvarivanje prava na isplatu mesečne naknade na ime zakupa stana u Beogradu (21 Broj 120-1504/21 od 30.08.2021. godine);

3. Razmatranje Izveštaja o korišćenju i raspolaganju sredstvima za rad Narodne skupštine u periodu januar-jun 2021. godine, koji je podneo generalni sekretar Narodne skupštine (03 broj: 400-1398/21 od 30.07. 2021. godine);

4. Utvrđivanje spiska nalepnica za parkiranje A-I i A-II.

Pre prelaska na rad po utvrđenom dnevnom redu, Odbor je na predlog predsednika jednoglasno usvojio zapisnike sa 26. i 36. sednice Odbora, bez primedaba.

**Prva tačka dnevnog reda:** Razmatranje zahteva Maje Gojković, potpredsednice Vlade i ministarke kulture i informisanja, za davanje pozitivnog mišljenja za obavljanje druge javne funkcije;

Predsednik Odbora je obavestio članove i zamenike članova Odbora da je Maja Gojković, potpredsednica Vlade i minstarka kulture i informisanja podnela zahtev za davanje pozitivnog mišljenja za obavljanje druge javne funkcije.

Diskusije nije bilo.

Na predlog predsednika, Odbor je jednoglasno dao pozitivno mišljenje Maji Gojković, potpredsednici Vlade i ministarki kulture i informisanje da uz vršenje ove funkcije, obavlja i funkciju člana Saveta Fakulteta političkih nauka Univerziteta u Beogradu, na koju je gospođa Gojković imenovana odlukom Vlade Republike Srbije.

**Druga tačka dnevnog reda:** Razmatranje zahteva Dubravke Kralj, narodne poslanice, za ostvarivanje prava na isplatu mesečne naknade na ime zakupa stana u Beogradu;

Povodom ove tačke diskusije nije bilo.

Predsednik je predložio članovima Odbora da donesu rešenje kojim se Dubravki Kralj utvrđuje pravo na mesečnu naknadu na ime zakupa stana u Beogradu u iznosu od 35.000,00 dinara, počev od 1. septembra 2021. godine do 30. avgusta 2022. godine.

Članovi Odbora su jednoglasno doneli predmetno rešenje.

**Treća tačka dnevnog reda:** Razmatranje Izveštaja o korišćenju i raspolaganju sredstvima za rad Narodne skupštine u periodu januar-jun 2021. godine, koji je podneo generalni sekretar Narodne skupštine;

Povodom ove tačke diskusije nije bilo.

Na predlog predsednika, Odbor je jednoglasno usvojio Izveštaj o korišćenju i raspolaganju sredstvima za rad Narodne skupštine u periodu januar - jun 2021. godine, koji je podneo Generalni sekretar.

**Četvrta tačka dnevnog reda:** Utvrđivanje spiska nalepnica za parkiranje A-I i A-II.

U skladu sa Odlukom o korišćenju prostora za parkiranje vozila oko zgrade Narodne skupštine utvrđen je spisak parking nalepnica, sa novim izgledom, počev od aktuelnog saziva Narodne skupštine.

Diskusije nije bilo.

Na predlog predsednika, Odbor je jednoglasno usvojio spisak nalepnica za parkiranje A-I i A-II, u tekstu koji se nalazi u sistemu e parlamenta sednice Odbora.

Sednica je završena u 13,07 časova.

**\* \* \***

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović